Magalies Wild Game Farm | LekkeSlaap
Magalies Wild Game Farm is in die ou Magaliesburg Natuurreservaat geleë en bied 'n rustige omgewing waar gaste kan wild- en voëlkyk. Verblyf is beskikbaar in 3 selfsorgeenhede, naamlik Loerie-kothuis, Sunflower Huts en die Leopard-boskamp.
Loerie-kothuis is 'n dubbelverdieping-grasdakkothuis met 2 slaapkamers waarvan 1 'n dubbelbed en die ander 2 enkelbeddens het. Die slaapkamers is en suite met 'n stort. Daar is 'n dubbelslaapbank in die solder en 2 opslaanbeddens. Die oopplan-leefarea het 'n kombuis wat ten volle toegerus is, 'n ontbyttoonbank en 'n sitarea met DStv. Daar is 'n motorhawe en 'n groot, privaat lapa met braaigeriewe buite.
Sunflower Huts is 2 houthuise. Een van die huise het 'n dubbelbed en die tweede het 2 enkelbeddens. Daar is 'n privaat badkamer met 'n stort buite. Die kombuis, eetarea en sitarea is met seil omhein wat opgerol kan word om 'n buitelug-gevoel te skep. Ander geriewe sluit 'n TV in die sitarea, 2 motorhawes en braaigeriewe in.
Die Leopard-boskamp is in die bos en is sowat 800 m van die hoofopstal af. Die kamp beskik oor 2 houthuisies waarvan 1 'n koningingrootte-bed en die ander 2 enkelbeddens het. Die buitebadkamer het 'n buitelugstort en daar is ook 'n buitekombuis wat nie krag het nie. Daar is egter 'n gas-geiser, -yskas, -stoof en sonkragligte, asook 'n boma met 'n vuurput. Die kamp is omring deur bosveld waar diere gewaar kan word. Daar is ook 'n daktent vir 2 gaste op 'n verhewe staanplek vir meer avontuurlustige gaste.
Doendinge op die plaas sluit 'n bosswembad met 'n pragtige uitsig, 'n trampolien, wild- en voëlkyk, wildritte, fietsroetes, staproetes en wildkyk-areas wat perfek is vir sonsondergang-wildkyk in. Die volgende wildsoorte is te sien op die plaas: blesbokke, impalas, koedoes, sebras, volstruise, duikers, vlakvarke, ystervarke, ratels, tierboskatte en jakkalse.
Die plaas is gerieflik geleë vir daguitstappies na Maropeng, Pilanesberg, Rhino and Lion Park, Sterkfonteingrotte, Hartbeespoortdam en Rustenburg. Daar is baie oulike winkeltjies en restaurante in Magaliesburg.